Rettens dom af 5. maj 2011 - Olymp Bezner mod KHIM - Bellido (OLYMP)
(Sag T-204/09) 1
(EF-varemærker - indsigelsessag - ansøgning om EF-figurmærket OLYMP - det ældre nationale figurmærke OLIMPO - relativ registreringshindring - risiko for forveksling - lighed mellem tegnene - artikel 8, stk. 1, litra b), i forordning (EF) nr. 40/94 [nu artikel 8, stk. 1, litra b), i forordning (EF) nr. 207/2009])
Processprog: engelsk
Parter
Sagsøger: Olymp Bezner GmbH & Co. KG (Bietigheim-Bissingen, Tyskland) (ved advokaterne M. Eck og J. Dönch)
Sagsøgt: Kontoret for Harmonisering i det Indre Marked (Varemærker og Design) (KHIM) (ved J. Crespo Carrillo, som befuldmægtiget)
Den anden part i sagen for appelkammeret ved Harmoniseringskontoret: Miguel Bellido, SA (Manzanares, Spanien)
Sagens genstand
Påstand om annullation af afgørelse truffet den 5. marts 2009 af Andet Appelkammer ved Kontoret for Harmonisering i det Indre Marked (Varemærker og Design) (sag R 598/2008-2) vedrørende en indsigelsessag mellem Miguel Bellido, SA og Olymp Bezner GmbH & Co. KG.
Konklusion
1)    Kontoret for Harmonisering i det Indre Marked (Varemærker og Design) frifindes.
2)    Olymp Bezner GmbH & Co. KG betaler sagens omkostninger.
____________
1 - EUT C 167 af 18.7.2009.